**Ministru kabineta rīkojuma projekta „Par dāvinājuma pieņemšanu”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Jautājuma saistība ar valsts nacionālo sporta bāzu pārvaldības pilnveidošanu, kā arī valsts interesēm atbilstošāko rīcību ar valsts īpašumā esošajām nacionālo sporta bāzu kapitāla daļām.
2. Atbilstoši Civillikuma 1912. un 1913.pantam, kā arī 1915.panta pirmajai daļai valstij kā apdāvināmajam jānosaka iestāde, kura tās vārdā pieņemtu dāvinājumu, lai tas būtu spēkā. Ievērojot to, ka Latvijas normatīvajos aktos nav tieši regulēta kapitālsabiedrību kapitāla daļu pieņemšana dāvinājumā valsts vārdā, un, tā kā atbilstoši publisko tiesību pamatprincipiem valsts iestādes drīkst rīkoties tikai normatīvajos aktos noteikto pilnvaru ietvaros (darīt to, kas ir tieši atļauts), Izglītības un zinātnes ministrija (turpmāk – IZM) nevar patstāvīgi (ar savu lēmumu) pieņemt dāvinājumā no biedrības „Latvijas Olimpiskā komiteja” (reģistrācijas Nr. 50008022421) (turpmāk – LOK) Sabiedrības ar ierobežotu atbildību „Sporta centrs „Mežaparks”” (reģistrācijas Nr. 40003044327) (turpmāk – SIA „Sporta centrs „Mežaparks””)142 (viens simts četrdesmit divas) kapitāla daļas un Sabiedrības ar ierobežotu atbildību „Tenisa centrs „Lielupe”” (reģistrācijas Nr. 4003030774) (turpmāk – SIA „Tenisa centrs „Lielupe”” 141 (viens simts četrdesmit vienu) kapitāla daļu ar katras kapitāla daļas nominālvērtību 1 (viena) *euro* apmērā. Saskaņā ar Latvijas Republikas Satversmes 58.pantu valsts pārvaldes iestādes ir padotas Ministru kabinetam, kurš ir tiesīgs rīkoties valsts vārdā – nolemt pieņemt dāvinājumu un pilnvarot IZM veikt darbības, lai nostiprinātu valsts īpašuma tiesības uz dāvinājuma priekšmetu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  SIA „Sporta centrs „Mežaparks”” parakstītā pamatkapitāla, apmaksātā pamatkapitāla un balsstiesīgā pamatkapitāla lielums ir 15 604 420 *euro*, tajā skaitā valstij (IZM[[1]](#footnote-1)) piederošo daļu skaits – 99,999% jeb 15 604 278 pamatkapitāla daļas ar kopējo vērtību 15 604 278 *euro* un LOK piederošo daļu skaits – 0,001% jeb 142 pamatkapitāla daļas ar kopējo vērtību 142 *euro*. SIA „Tenisa centrs „Lielupe” parakstītā pamatkapitāla, apmaksātā pamatkapitāla un balsstiesīgā pamatkapitāla lielums ir 11 164 042 *euro*, tajā skaitā valstij (IZM[[2]](#footnote-2)) piederošo daļu skaits – 99,999 % jeb – 11 163 901 pamatkapitāla daļas ar kopējo vērtību 11 163 901 *euro*, un LOK piederošo daļu skaits – 0,001% jeb 141 pamatkapitāla daļa ar kopējo vērtību 141 *euro*. LOK par abu minēto kapitālsabiedrību līdzīpašnieku kļuva ar mērķi nodrošināt to attīstību, ieguldot kapitālsabiedrību pamatkapitālā LOK piesaistītos valsts galvotā aizdevuma līdzekļus (skatīt Ministru kabineta 2008.gada 8.jūlija rīkojumu Nr.385 „Par sabiedrības ar ierobežotu atbildību „Sporta centrs „Mežaparks”” pamatkapitāla palielināšanu” un Ministru kabineta 2008.gada 8.jūlija rīkojumu Nr.386 „Par sabiedrības ar ierobežotu atbildību „Tenisa centrs „Lielupe”” pamatkapitāla palielināšanu”). Neskatoties uz to, ka minētie projekti netika īstenoti un LOK kapitālsabiedrību pamatkapitālā neieguldīja solītos apjomīgos finanšu līdzekļus, LOK līdzdalība abu kapitālsabiedrību pamatkapitālā tika saglabāta, jo pirms LOK kļūšanas par kapitālsabiedrību līdzīpašnieku starp valsti (IZM personā) un LOK netika noslēgts līgums, kurš paredzētu, ka projektu neīstenošanas gadījumā LOK nodod (vai pārdod atpakaļ) savas kapitāla daļas valstij (IZM personā). Ar mērķi pilnveidot sporta nozares kapitālsabiedrību pārvaldību, 2017.gada martā IZM prezentēja konceptuālo ziņojumu „Par centralizētas nacionālo sporta bāzu pārvaldības struktūras izveidi”. Turpinot diskusiju procesu ar sporta nozari, kā arī, strādājot pie dažāda veida scenārijiem (t.sk. pie iespējamajiem alternatīvajiem sporta nozares kapitālsabiedrību pārvaldības modeļiem), IZM bija svarīgi noskaidrot LOK kā SIA „Sporta centrs „Mežaparks”” un SIA „Tenisa centrs „Lielupe”” līdzīpašnieces viedokli jautājumā par LOK iespējamo rīcību, nododot savā īpašumā esošās kapitāla daļas valstij (IZM personā). Tādēļ IZM 2017.gada 22.maija vēstulē Nr.01-17/2007 vērsās pie LOK ar lūgumu sniegt IZM oficiālu viedokli (attiecīgu pozīciju apstiprinot LOK Izpildkomitejas sēdē) vai un pie kādiem nosacījumiem LOK piekristu, slēdzot attiecīgu civiltiesisku darījumu, ar vai bez atlīdzības nodot valsts (IZM personā) īpašumā LOK piederošās SIA „Sporta centrs „Mežaparks”” un SIA „Tenisa centrs „Lielupe”” un pamatkapitāla daļas. Minētais jautājums tika pārrunāts arī IZM 2017.gada 12.jūnijā notikušajā visu iesaistīto pušu sanāksmē. 2017.gada 20.jūnja LOK Izpildkomitejas sēdē, izskatot jautājumu par turpmāko rīcību ar SIA „Sporta centrs „Mežaparks”” un SIA „Tenisa centrs „Lielupe”” pamatkapitāla daļām, tika nolemts (prot.Nr.6 4.§, 4.2.apakšpunkts) noteikt sekojošu kārtību LOK rīcībai ar tai piederošajām SIA „Sporta centrs „Mežaparks”” un SIA „Tenisa centrs „Lielupe”” pamatkapitāla daļām, slēdzot par tām civiltiesiskus darījumus ar Latvijas valsti IZM personā: (1) dāvināt valstij IZM personā LOK piederošo 141 SIA „Tenisa centrs „Lielupe”” pamatkapitāla daļu ar nominālvērtību 141 *euro* (protokollēmuma 4.2.1.apakšpunkts); (2) dāvināt valstij IZM personā LOK piederošo 142 SIA „Sporta centrs „Mežaparks”” pamatkapitāla daļas ar nominālvērtību 142  *euro*, sporta nozares un Latvijas Olimpiskās vienības (turpmāk – LOV) attīstības nodrošināšanai pievienojot dāvinājumam sekojošu uzlikumu: IZM nodrošina, ka starp SIA „Sporta centrs „Mežaparks””, no vienas puses, un LOK un LOV, no otras puses, noslēgto nedzīvojamo telpu un teritorijas nomas līgumu termiņš tiek pagarināts līdz 2027.gada 30.jūnijam, nemainot to būtību un pamatnosacījumus un ierakstot šādus nomas līgumus zemesgrāmatā, pie kam pamatkapitāla daļu dāvinājuma līgums parakstāms pēc pagarināto nomas līgumu ierakstīšanas zemesgrāmatā (protokollēmuma 4.2.2.apakšpunkts). IZM atbalsta nepieciešamību tiesību aktos noteiktā kārtībā rast ilgtermiņa risinājumu attiecībā uz LOV darbības nodrošināšanai nepieciešamajām telpām, jo IZM ieskatā Sporta centra „Mežaparks” turpmākā attīstība ir cieši saistīta ar LOV attīstību, ko apliecina arī iepriekšējos gados pieņemtie lēmumi par investīcijām Sporta centrā „Mežaparks”, lai nodrošinātu LOV darbību (skatīt Ministru kabineta 2014.gada 18.augusta rīkojuma Nr.430 „Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2014.gadā paredzēto valsts budžeta līdzekļu pārdali” 1.3. un 1.3.1 apakšpunktus). Savukārt attiecībā uz Tenisa centra „Lielupe” turpmāko attīstību būtiskākie lēmumi jau ir tikuši pieņemti iepriekš, paredzot apjomīgas investīcijas šīs sporta bāzes rekonstrukcijā (skatīt Ministru kabineta 2013.gada 4.novembra rīkojuma Nr.522 „Par Latvijas Nacionālā valsts sporta centra „Mežaparks” un Tenisa centra „Lielupe” rekonstrukcijas projektiem paredzēto valsts budžeta ilgtermiņa saistību pārdali”” 1.3.apakšpunktu).  Jautājums ir saistīts ne tikai ar valsts nacionālo sporta bāzu pārvaldības pilnveidošanu, bet arī valsts interesēm atbilstošāko rīcību ar valsts īpašumā esošajām nacionālo sporta bāzu kapitāla daļām. IZM ieskatā valsts interesēs ir, lai valstij (IZM personā) abās šajās kapitālsabiedrībās piederētu nevis 99,999%, bet gan 100% kapitāla daļas (līdzīgi kā tas ir attiecībā uz abām pārējām sporta nozares kapitālsabiedrībām, kuras pārvalda nacionālās sporta bāzes – VSIA „Kultūras un sporta centrs „Daugavas stadions”” un SIA „Bobsleja un kamaniņu trase „Sigulda””). Tas ir pamatojams ne tikai ar Publiskas personas kapitāla daļu un kapitālsabiedrību pārvaldības likumā un citos ārējos tiesību aktos paredzētajām atšķirībām dažādos ar kapitālsabiedrību darbību un pārvaldību saistītos jautājumos starp valsts kapitālsabiedrībām un privātām kapitālsabiedrībām, kā arī faktu, ka pēc būtības ir zudis tiesiskais pamats privātā kapitāla piesaistei (skatīt iepriekš minēto attiecībā uz sākotnējiem nosacījumiem LOK kā privātā partnera piesaistei), bet arī ar IZM ieceri piesaistīt papildus līdzekļus šo kapitālsabiedrību attīstībai. Lai abu minēto kapitālsabiedrību īpašumā esošajos nekustamajos īpašumos (SIA „Sporta centrs „Mežaparks”” gadījumā – Roberta Feldmaņa ielā 11, Rīgā; SIA „Tenisa centrs „Lielupe” gadījumā – Oskara Kalpaka prospektā 16, Jūrmalā) būtu iespējams īstenot Eiropas Reģionālās attīstības fonda projektus darbības programmas „Izaugsme un nodarbinātība” 4.2.1. specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma „Veicināt energoefektivitātes paaugstināšanu valsts ēkās” otrās projektu iesniegumu atlases kārtas ietvaros, piesaistot šo nacionālo sporta bāzu attīstībai (energoefektivitātes paaugstināšanai) apjomīgas investīcijas, attiecīgās kapitālsabiedrības, kuras īpašumā atrodas konkrētais nekustamais īpašums, 100% kapitāla daļu īpašniekam ir jābūt valstij. Izvērtējot LOK izvirzītos nosacījumus dāvinājuma līguma noslēgšanai attiecībā uz LOK piederošajām 142 SIA „Sporta centrs „Mežaparks”” pamatkapitāla daļām, konstatējams, ka šo nosacījumu izpilde ir tiesiski iespējama un atbilst gan valsts, gan SIA „Sporta centrs „Mežaparks”” interesēm. Saskaņā ar Komerclikuma 221.panta pirmo daļu valde ir sabiedrības izpildinstitūcija, kura vada un pārstāv sabiedrību. No šīs Komerclikuma normas izriet arī, ka valde ir tā institūcija, kura ir tiesīga lemt par nomas līguma pagarināšanu vai nepagarināšanu, kā arī nomas maksas apmēra un citu līguma noteikumu noteikšanu. Ņemot vērā SIA „Sporta centrs „Mežaparks”” valdes veikto izvērtējumu, ka LOK izvirzīto nosacījumu izpilde (attiecīgo līgumu pagarināšana un ierakstīšana zemesgrāmatā) ir pamatota, lietderīga un atbilst SIA „Sporta centrs „Mežaparks”” interesēm, kā arī to, ka SIA „Sporta centrs „Mežaparks”” valde ir paudusi atbalstu attiecīgu līgumu pagarināšanai, IZM nekonstatē riskus kapitāla daļu dāvinājuma līgumā pielīgto nosacījumu par nomas līgumu pagarināšanu un ierakstīšanu zemesgrāmatā izpildei. Puses (IZM un LOK) vispirms parakstīs kapitāla daļu dāvinājuma līgumu, tad izpildīs dāvinājuma līguma spēkā stāšanās (atliekošos) nosacījumus (nomas līguma termiņa pagarināšana un ierakstīšana zemesgrāmatā) un tad dāvinājuma līgums stāsies spēkā (tātad, stāsies spēkā pušu pienākumi, kas attiecas uz kapitāla daļu īpašuma tiesību nodošanu, un citi dāvinājuma līguma nosacījumi). Šāda līguma konstrukcija atbilst Civillikuma 1551.panta noteikumiem par līguma atliekošiem nosacījumiem un Civillikuma 1558.-1562.panta noteikumiem par atliekošo nosacījumu tiesiskajām sekām. IZM ieskatā uz dāvinājuma pieņemšanu no LOK un lēmuma pieņemšanu par nomas līguma pagarināšanu ar LOK un LOV neattiecas likuma „Par interešu konflikta novēršanu valsts amatpersonu darbībā” 14.panta otrajā daļā noteiktais aizliegums valsts amatpersonai vai koleģiālajai institūcijai prasīt vai pieņemt no fiziskās vai juridiskās personas ziedojumu, kā arī cita veida mantisku palīdzību publiskām vajadzībām, ja ziedojums vai palīdzība ietekmē lēmuma pieņemšanu attiecībā uz šo fizisko vai juridisko personu. Turklāt kapitāla daļu dāvinājuma līgumā ar LOK tiks noteikts, ka par dāvinājuma ņēmēja rupju nepateicību (kas saskaņā ar Civillikumu dod dāvinājuma devējam tiesības atsaukt dāvinājumu) netiks uzskatīta tāda dāvinājuma saņēmēja (Latvijas valsts) rīcība, viedoklis vai lēmumi, kas nesaskan ar dāvinājuma devēja (LOK) viedokli un attiecas uz jautājumiem, kurus neregulē dāvinājuma līgums. Dāvināmās kapitāla daļas ir brīvas no jebkādiem apgrūtinājumiem.  Ievērojot minēto, IZM ir izstrādājusi Ministru kabineta rīkojuma projektu „Par dāvinājuma pieņemšanu”, kurš paredz:1. atļaut IZM pieņemt LOK dāvinājumu – SIA „Sporta centrs „Mežaparks”” 142 kapitāla daļas ar katras kapitāla daļas nominālvērtību 1  *euro* apmērā un SIA „Tenisa centrs „Lielupe”” 141 kapitāla daļu ar katras kapitāla daļas nominālvērtību 1  *euro* apmērā;
2. pilnvarojumu IZM valsts sekretārei parakstīt dāvinājuma līgumu un citus dokumentus, kas nepieciešami valsts īpašuma tiesību nostiprināšanai uz dāvinājuma priekšmetu;
3. noteikt IZM par minēto kapitāla daļu turētāju un paredz uzdevumu IZM normatīvajos aktos noteiktajā kārtībā nodrošināt to reģistrēšanu uz valsts vārda.

  Ņemot vērā faktu, ka IZM nav iesniegusi izskatīšanai Ministru kabinetā priekšlikumus par valsts līdzdalības saglabāšanu kapitālsabiedrībās, kurās IZM ir valsts kapitāla daļu turētāja (t.sk. arī attiecībā uz SIA „Sporta centrs „Mežaparks”” un SIA „Tenisa centrs „Lielupe””) un turpmāko rīcību ar attiecīgajām kapitāla daļām, kā rezultātā valsts Ministru kabineta personā nav lēmusi par valsts līdzdalības saglabāšanas nepieciešamību SIA „Sporta centrs „Mežaparks”” un SIA „Tenisa centrs „Lielupe””, ka arī nav definējusi mērķus, kādus vēlas sasniegt ar dalību minētajās kapitālsabiedrībās, t.i., nav noteikusi vispārējos stratēģiskos mērķus, ņemot vērā arī Pārresoru koordinācijas centra 2017.gada 11.septembra atzinumā Nr.1.2-5.1/135 minēto, IZM vienlaikus ar Ministru kabineta rīkojuma projektu ir izstrādājusi Ministru kabineta sēdes protokollēmuma projektu, kurš paredz (2.punkts) uzdevumu IZM sagatavot un izglītības un zinātnes ministram līdz 2018.gada 30.martam noteiktā kārtībā izskatīšanai Ministru kabinetā iesniegt izvērtējumu par valsts līdzdalības nepieciešamību un vispārējo stratēģisko mērķu noteikšanu attiecībā uz kapitālsabiedrībām, kurās IZM ir valsts kapitāla daļu turētāja. Ātrāka termiņa noteikšana objektīvi nav iespējama, jo diskusiju procesā ar sporta nozares sociālajiem partneriem panākta vienošanās, ka atsevišķi lēmumi šajā saistībā (it īpaši attiecībā uz SIA „Bobsleja un kamaniņu trase „Sigulda”” un SIA „Latvijas Olimpiskā vienība”) pieņemami pēc XXIII Ziemas Olimpiskajām spēlēm Phjončhanā, Dienvidkorejā, kuras norisināsies no 2018. gada 9. līdz 25. februārim. |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM. Ņemot vērā faktu, ka jautājums saistīts ar sporta nozares kapitālsabiedrību pārvaldību, par ko diskusijas ar sporta nozares organizācijām (t.sk. LOK un biedrību „Latvijas Sporta federāciju padome”) norisinās jau kopš 2017.gada marta, kā arī to, ka konkrētajā jautājumā ar tieši iesaistīto pusi (LOK) ir notikušas gan klātienes sarunas, publiskas diskusijas un sarakste ar oficiālām vēstulēm, kā arī LOK viedoklis ir apstiprināts LOK Izpildkomitejas 2017.gada 20.jūnija sēdē, papildus pasākumi sabiedrības iesaistei nebija nepieciešami. Papildus minētam atzīmējams, ka LOK 2017.gada 6.septembra vēstulē Nr.123 sniedza pozitīvu atzinumu par izstrādāto Ministru kabineta rīkojuma projektu. |
| 4. | Cita informācija | Ministru kabineta rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X**0** | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Budžeta ieņēmumi un izdevumi nemainās, tomēr valsts (IZM personā) īpašumā esošo SIA „Sporta centrs „Mežaparks”” kapitāla daļu skaits palielināsies par 142 daļām (attiecīgi par 142 *euro*), savukārt valsts (IZM personā) īpašumā esošo SIA „Tenisa centrs „Lielupe”” kapitāla daļu skaits palielināsies par 141 daļām (attiecīgi par 141 *euro*). Tādejādi kopējais palielinājums ir par 283 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | SIA „Sporta centrs „Mežaparks”” 142 kapitāla daļu vērtība ir 142 *euro* (katras kapitāla daļas nominālvērtība ir 1 *euro*), savukārt SIA „Tenisa centrs „Lielupe”” 141 kapitāla daļas vērtība ir 141 *euro* (katras kapitāla daļas nominālvērtība ir 1 *euro*). Tādejādi kopējā LOK dāvinājuma vērtība ir 283 *euro*. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | IZM. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta rīkojuma projekta izpilde neietekmē pārvaldes funkcijas un institucionālo struktūru, jo IZM jau šobrīd ir valstij piederošo SIA „Sporta centrs „Mežaparks”” un SIA „Tenisa centrs „Lielupe”” kapitāla daļu turētāja.Atbilstoši Ministru kabineta rīkojuma projekta 3.punktā noteiktam IZM normatīvajos aktos noteiktajā kārtībā nodrošinās dāvinājumā saņemto kapitāla daļu reģistrēšanu uz valsts vārda. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

05.10.2017. 15:25

2353

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv

1. Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 25.7.apakšpunktu IZM ir valsts kapitāla daļu turētāja SIA „Sporta centrs „Mežaparks””. [↑](#footnote-ref-1)
2. Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 25.8.apakšpunktu IZM ir valsts kapitāla daļu turētāja SIA „Tenisa centrs „Lielupe””. [↑](#footnote-ref-2)